రానా - తేజ సినిమా టైటిల్‌ `నేనే రాజు - నేనే మంత్రి`అఫీషియల్
Highlights
రానా - తేజ సినిమా టైటిల్‌ `నేనే రాజు - నేనే మంత్రి` అధికారికింగా ప్రకటించిన టీమ్
భల్లాలదేవుడుగా అనంంతమైన క్రేజ్ సంపాదించిన రానా పాత్ర జోగేంద్ర
రానా ససరసన హీరోయిన్ గా నటిస్తున్న కాజల్
 
స‌రికొత్త క‌థ‌ల్ని, ఊహ‌కు అంద‌ని పాత్ర‌ల్నీ ఎంచుకొంటూ... త‌న‌కంటూ ఓ ప్ర‌త్యేక స్థానాన్ని ఏర్పాటు చేసుకొన్నాడు రానా. `బాహుబ‌లి`లో భ‌ళ్లాల‌దేవ‌గా అంత‌ర్జాతీయ వేదిక‌పై ప్ర‌శంస‌లు అందుకొన్న రానా... `ఘాజీ`లాంటి ప్ర‌యోగాత్మ‌క చిత్రంలోనూ త‌న‌దైన న‌ట‌న ప్ర‌ద‌ర్శించి విమ‌ర్శ‌కుల ద‌గ్గ‌ర మార్కులు కొట్టేశాడు. అంతే కాదు... త‌న మార్కెట్‌నీ అంత‌కంత‌కూ విస్త‌రించుకొంటున్నాడు. తాజాగా.. తేజ ద‌ర్శ‌క‌త్వంతో రూపుదిద్దుకొంటున్న `నేనే రాజు - నేనే మంత్రి`పైనా భారీ అంచ‌నాలే ఉన్నాయి. ఇందులో జోగేంద్ర‌గా మ‌రో విభిన్న‌మైన పాత్ర‌లో త‌న‌లోని మ‌రో కోణాన్ని ఆవిష్క‌రించుకోబోతున్నాడు. తేజ ద‌ర్శ‌క‌త్వంలో రానా.. అని ఎప్పుడైతే ప్ర‌క‌ట‌న వెలువ‌డిందో, అప్ప‌టి నుంచీ ఈ సినిమా గురించి ఆస‌క్తిగా ఎదురుచూస్తోంది చిత్ర‌సీమ‌. ఇప్పుడు చిత్రీక‌ర‌ణ సైతం తుది ద‌శ‌కు చేరుకొంది. ఈ చిత్రానికి `నేనే రాజు నేనే మంత్రి` అనే టైటిల్‌ని అధికారికంగా ధృవీక‌రించింది చిత్ర‌బృందం.  చివ‌రి షెడ్యూల్ హైద‌రాబాద్ లో సాగుతోంది మ‌రో వైపు నిర్మాణానంత‌ర కార్య‌క్ర‌మాలూ న‌డుస్తున్నాయి. 
 
నిర్మాత సురేష్ బాబు మాట్లాడుతూ ``తేజ‌గారు క‌థ చెప్పిన‌ప్పుడే క‌చ్చితంగా రానా కెరీర్‌లో ఓ విభిన్న‌మైన చిత్రం అవుతుంద‌నిపించింది. క‌థ అంత కొత్త‌గా ఉంది. రానాలోని న‌టుడు మ‌రో కొత్త అవ‌తారంలో క‌నిపించ‌డానికి ఆస్కారం దొరికింది. తెలుగు,త‌మిళ‌, హిందీ, మ‌ల‌యాళ భాష‌ల్లో ఈ చిత్రాన్ని విడుద‌ల చేయ‌నున్నాం. `నేనే రాజు - నేనే మంత్రి` అనే టైటిల్‌ని ఈ సంద‌ర్భంగా అధికారికంగా ప్ర‌క‌టిస్తున్నాం. టైటిల్ లోగో, ఫ‌స్ట్ లుక్‌... అతి త్వ‌ర‌లో విడుద‌ల చేస్తాం`` అన్నారు.
 
ద‌ర్శ‌కుడు తేజ మాట్లాడుతూ ``మ‌న చుట్టుప‌క్క‌ల ఏం జ‌రుగుతున్నా మ‌నం ప‌ట్టించుకోం. ఎవ‌రి ఆక్రంద‌న‌లు వినిపించ‌వు. ఏ అవ‌మానాలూ క‌నిపించ‌వు. పోతే పోనీ అనుకొంటూ కాలం గ‌డిపేస్తుంటాం. ద‌శాబ్దాలుగా మ‌నం ఇలానే బ‌తికేస్తున్నాం. ఈ దృక్ప‌థాన్ని మార్చే చిత్రం `నేనే రాజు నేనే మంత్రి`. రానా పాత్ర స‌రికొత్త ఆలోచ‌న‌ల్ని రేకెత్తిస్తుంది. స‌మాజంలో మార్పుని తీసుకొస్తుంది. అదెలా అనేది వెండితెర‌పై చూడండి`` అన్నారు. 
 
క‌థానాయ‌కుడు రానా మాట్లాడుతూ ``అన్ని విధాలుగానూ ఇదో అత్యుత్త‌మ స్క్రిప్ట్‌. మ‌న ఆలోచ‌నా దృక్ప‌థాన్ని మార్చేసే సినిమా ఇది. తేజ ఆలోచ‌న‌లు, ఆయ‌న ఆక‌లి.. ఇవ‌న్నీ ఏళ్లుగా చూస్తూనే ఉన్నా. ఆయ‌న‌కు నేను అభిమానిని. తేజ ఆక‌లే కాదు.. మా అంద‌రి ఆక‌లీ తీర్చే చిత్ర‌మిది`` అన్నారు రానా.
 
రానా, కాజ‌ల్ జంట‌గా న‌టిస్తున్న ఈ చిత్రంలో అశితోష్ రాణా, కేథ‌రిన్ థెర్స్సా, న‌వ‌దీప్‌, పోసాని, జెపీ, ర‌ఘు కారుమంచి, బిత్తిరి స‌త్తి, ప్ర‌భాస్ శీను, శివాజీ రాజా, జోష్ ర‌వి, న‌వీన్ నేలి, ఫ‌న్ బ‌కెట్ మ‌హేష్ త‌దిత‌రులు న‌టిస్తున్నారు.
 
సంస్థ‌:  సురేష్ ప్రొడ‌క్ష‌న్స్‌, బ్లూ ప్లానెట్ ఎంట‌ర్‌టైన్‌మెంట్స్‌
సంగీతం:  అనూప్ రూబెన్స్‌
ఛాయాగ్ర‌హణం:  వెంక‌ట్ సి.దిలీప్‌,
కూర్పు:  కోట‌గిరి వెంక‌టేశ్వ‌ర‌రావు
క‌ళ‌:  నారాయ‌ణ రెడ్డి
పరుచూరి బ్రదర్స్-లక్ష్మీ భూపాల్-సురేంద్ర కృష్ణ-శంకర్-రవివర్మ 
నిర్మాత‌లు:  సురేష్ బాబు, కిర‌ణ్ రెడ్డి, భ‌ర‌త్ చౌద‌రి 
ఎగ్జిక్యూటీవ్ నిర్మాత‌లు:  అభిరామ్ ద‌గ్గుబాటి, వివేక్ కూచిబొట్ల‌
స‌మ‌ర్ప‌ణ‌:  డి. రామానాయుడు
క‌థ‌, స్క్రీన్ ప్లే, ద‌ర్శ‌క‌త్వం:  తేజ‌
Last Updated 25, Mar 2018, 11:59 PM IST